Diari Oficial de la Generalitat Valenciana


Sumari del DOGV 8966, del 03-12-2020 (2020/10756)

RESOLUCIÓ de 27 de novembre de 2020, del director general de l'Institut Valencià de Finances (IVF), per la qual s'ordena la publicació de la nova relació de llocs de treball de l'IVF, aprovada pel Consell General en la sessió del 24 de juliol de 2020.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8966

Data del DOGV
:   03-12-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/10629


Data del document
:   27-11-2020

Organisme emissor
:   Institut Valencià de Finances

Tipus de document
:   Resolució

Descriptors 

:   * Institut Valencià de Finances
    * concurs administratiu

RESOLUCIÓ de 27 de novembre de 2020, del director general de l'Institut Valencià de Finances (IVF), per la qual s'ordena la publicació de la nova relació de llocs de treball de l'IVF, aprovada pel Consell General en la sessió del 24 de juliol de 2020. [2020/10068]  
El passat 24 de juliol de 2020, el Consell General de l'IVF va aprovar una nova relació de llocs de treball, condicionada a l'obtenció dels informes preceptius que havien d'emetre tant la Direcció General del Sector Públic, Model Econòmic i Patrimoni, com la Direcció General de Pressupostos. Aquests informes s'han obtingut en dates 31 d'octubre i 20 de novembre, respectivament.  
La nova relació de llocs de treball materialitza l'escissió de les àrees diferents del finançament al sector privat de la nostra economia que es va materialitzar amb l'entrada en vigor del Decret 118/2018, de 3 d'agost, pel qual s'aprova el Reglament d'organització i funcionament de l'Institut Valencià de Finances, que va limitar l'activitat de l'IVF a l'atorgament de finançament a les empreses valencianes, a fi d'impulsar la competitivitat del nostre teixit productiu i promoure la utilització d'instruments financers en les polítiques d'àmbit social.  
La rellevància del canvi introdueix la necessitat d'anar adaptant l'organització de l'entitat, a fi d'optimitzar-ne la gestió dels recursos humans i de millorar-ne l'eficiència. En aquest context, i una vegada consolidats els canvis normatius i estructurals que van permetre modificar l'activitat de l'IVF, es proposa una nova estructura de personal en la qual es vol potenciar tant l'activitat comercial per a donar a conéixer els productes financers de l'entitat, com l'àrea de riscos que posteriorment avaluarà les eventuals sol·licituds, així com el desenvolupament dels sistemes que permeta una major agilitat en la tramitació de les operacions.  
Amb la present proposta de relació de llocs de treball de l'Institut Valencià de Finances, s'acompleix el que es preveu en la disposició final segona de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat, en la qual s'estableix que s'aprovaran les modificacions que resulten oportunes (?), en les relacions de llocs de treball de la Conselleria d'Hisenda i Model Econòmic i de l'Institut Valencià de Finances (IVF), per a adequar-les al que s'estableix en els articles 48 i 49 d'aquesta llei, assignant les competències i funcions que deixen de ser atribuïdes a l'Institut Valencià de Finances (IVF) als òrgans que, dins de l'estructura organitzativa de la Conselleria d'Hisenda i Model Econòmic, es considere més convenient, i modificant les dependències dels llocs de treball segons les noves necessitats.  
Per tot això, en ús les facultats atribuïdes en l'article 6.3, apartats d i e, del Decret 118/2018, de 3 d'agost, del Consell, pel qual s'aprova el Reglament d'organització i funcionament de l'Institut Valencià de Finances (IVF), i en execució dels acords per aquest consell general en la sessió del 24 de juliol de 2020, resolc:  
  
Fer pública la nova relació de llocs de treball, aprovada pel Consell General en la reunió de data 24 de juliol de 2020, que s'adjunta com a annex.  
La present resolució tindrà efectivitat des de l'endemà de la publicació. Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes a comptar des de l'endemà de la publicació. Igualment, podrà interposar-se directament un recurs contenciós administratiu, davant del Jutjat Contenciós Administratiu de València, articles 8.3 i 14 de la Llei 28/1998, de 13 de juliol, reguladora de la jurisdicció contenciosa administrativa, en el termini de dos mesos, a comptar des de l'endemà de la publicació, de conformitat amb el que es preveu en l'article 46 de la Llei 28/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que es considere escaient.  
  
València, 27 de novembre de 2020.- El director general: Manuel Illueca Muñoz.